2022 9 2
LT
Europos Sąjungos oficialusis leidinys
C 335 A/11
SKUNDAI EUROPOS OMBUDSMENUI
Kaip bet kuris Europos Sąjungos pilietis, galite pateikti skundą adresu: European Ombudsman 1 avenue du Président Robert Schuman CS30403 67 001 Strasbourg FRANCE https://www.ombudsman.europa.eu/lt/home Prašytume atkreipti dėmesį į tai, kad pateikus skundą Europos ombudsmenui Pareigūnų tarnybos nuostatų 90 straipsnio 2 dalyje ir 91 straipsnyje nustatytas terminas pateikti skundus ar apeliacinius skundus Bendrajam Teismui pagal Sutarties dėl Europos Sąjungos veikimo 270 straipsnį skaičiuojamas toliau.
Taip pat prašytume atkreipti dėmesį į tai, kad pagal ombudsmeno pareigų atlikimą reglamentuojančių bendrųjų sąlygų 2 straipsnio 4 dalį skundas ombudsmenui turi būti teikiamas tik tinkamai išnaudojus administracinio apskundimo atitinkamoms institucijoms ir tarnyboms priemones.
LYGIOS GALIMYBĖS
RK stengsis atrankos metu išvengti bet kokios diskriminacijos.
Jis vykdo lygių galimybių politiką ir priima paraiškas nediskriminuodamas dėl lyties, rasės, odos spalvos, etninės ar socialinės kilmės, genetinių bruožų, kalbos, religijos ar tikėjimo, politinių ar kitokių pažiūrų, priklausymo tautinei mažumai, turtinės padėties, gimimo, negalios, amžiaus, seksualinės orientacijos, civilinės būklės ar šeiminės padėties.
Neįgalių kandidatų prašytume prie paraiškos pridedamame užklijuotame konfidencialiame rašte nurodyti visus specialius poreikius, kurių jie gali turėti.
Šis prašymas bus nagrinėjamas visiškai konfidencialiai ir jis nebus registruojamas.
KANDIDATŲ PRAŠYMAI LEISTI SUSIPAŽINTI SU TIESIOGIAI SU JAIS SUSIJUSIAIS DOKUMENTAIS
Kandidatas (-ė) turi konkrečią teisę susipažinti su tam tikra su juo (ja) tiesiogiai ir asmeniškai susijusia informacija.
Į vertinimo centrą ir į pokalbį pakviesti kandidatai, pateikę prašymą, gali gauti savo individualaus vertinimo ataskaitos kopiją.
Visi prašymai dėl kopijų gali būti pateikti tik pasibaigus atrankos procedūrai.
Prašymai bus nagrinėjami laikantis reikalavimo užtikrinti atrankos komisijos darbo konfidencialumą ir asmenų apsaugos tvarkant asmens duomenis taisyklių.
ASMENS DUOMENŲ APSAUGA
RK, kaip už šios atrankos organizavimą atsakingas organas, užtikrina, kad kandidatų asmens duomenys būtų tvarkomi griežtai laikantis Europos Parlamento ir Tarybos reglamento (ES) 2018/1725 (1), visų pirma dėl konfidencialumo ir saugumo.
RK duomenų apsaugos pareigūnas atlieka nepriklausomą patariamąją funkciją, susijusią su Reglamento (ES) 2018/1725 taikymu, ir privalo tvarkyti centrinį visų institucijos vykdomos asmens duomenų tvarkymo veiklos įrašų registrą.
Asmens duomenys bus renkami ir tvarkomi tik šios atrankos organizavimo ir rezultatų valdymo tikslais (įskaitant aspektus, susijusius su vidaus ar išorės auditu arba su atranka susijusiomis teisinėmis procedūromis); prireikus į laureatų, kurie tampa pareigūnais, asmens bylas bus įtraukti tam tikri duomenys.
Duomenų gavėjai: — Žmogiškųjų išteklių ir finansų departamento darbuotojai, atsakingi už įdarbinimo procedūrą, — atrankos komisijos nariai, — kai taikoma, Teisės tarnyba,
(1)
2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr.
45/2001 ir Sprendimas Nr. 1247/2002/EB (OL L 295, 2018 11 21, p. 39).